700 kilometer sammenhengene Verdens hardeste MTB ritt

Ishavskraft Offroad Finnmark 700 er av mange kåret som verdens hardeste terrengsykkelritt. Den 700 kilometer lange løypa sykles sammenhengende fra start til mål. Trasen går gjennom øde områder i Europas siste villmark. Endeløse vidder, myr, elver og høydemeter man ikke tror finnes i Finnmark.

Traseen går gjennom fem kommuner og er innom 10-12 sjekkpunkter. På to av sjekkpunktene er det obligatorisk 4,5 timers pause. Resten av løypa må hvile disponeres av hvert enkelt team.

For å kunne gjennomføre en slik kraftanstrengelse må alle syklister få nok næring og hvile. Dette legger vi i Offroad Finnmark stor vekt på. Derfor har vi tilrettelagt alle sjekkpunktene med servering av varm og kald mat, drikke, overnattingsmulighet.

Våre 200 frivillige er klare for å gi deg en omsorg og beredskap du ikke finner noen andre plasser. De sørger for at våre deltakere får et unikt tilbud som teknisk service, sykkelvask, og ellers alt du måtte trenge av hjelp eller assistanse. Det eneste våre frivillige tenker på er å sørge for at våre syklister skal få en så optimal opplevelse som mulig. Du kan ikke unngå å bli berørt av deres omsorg.